На парадку дня — размеркаванне выпускнікоў двух факультэтаў: прыродазнаўства і філалагічнага. У папярэднія гады гуманітарыям, якія жадалі застацца працаваць у Мінску, але вакантнага месца па атрыманай спецыяльнасці не было, прапаноўвалі працу на іншых педагагічных пасадах. Чакаем паўтарэння гэтага сцэнарыя, тым больш што ў горадзе кадравая праблема ў дашкольных установах зусім не страціла сваёй актуальнасці. Але ўжо ў першыя хвіліны даводзіцца пераканацца, што... памыляемся.